ไทยพาณิชย์ส่ง2กองลงทุนสั้นชู1.55-1.7%
โพสต์ทูเดย์ &#8212; บลจ.ไทยพาณิชย์ ออก 2 กองทุนตราสารหนี้ระยะสั้น เน้นพันธบัตรผสมตั๋วแลกเงินธนาคาร ลงทุน 46 เดือน จ่าย 1.55% และ 1.70% ต่อปี
21 ส.ค. 2554

โพสต์ทูเดย์ — บลจ.ไทยพาณิชย์ ออก 2 กองทุนตราสารหนี้ระยะสั้น เน้นพันธบัตรผสมตั๋วแลกเงินธนาคาร ลงทุน 46 เดือน จ่าย 1.55% และ 1.70% ต่อปี
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทเตรียมเปิดขายกองทุนตราสารหนี้ระยะสั้นอีก 2 กอง ได้แก่ กองทุนเปิดไทยพาณิชย์พันธบัตรและตราสารหนี้ธนาคาร 15 (SCBGBANK 15) อายุโครงการ 4 เดือน และกองทุนเปิดไทยพาณิชย์พันธบัตรและตราสารหนี้ธนาคาร 16 (SCBGBANK 16) อายุโครงการ 6 เดือน ตั้งแต่วันนี้จนถึงวันที่ 4 ต.ค.นี้ โดยมีขนาดโครงการละ 3,000 ล้านบาท ลงทุนขั้นต่ำ 1 หมื่นบาท
กองทุนมีนโยบายการลงทุนที่ใกล้เคียงกัน คือจะลงทุนในตั๋วเงินคลังประมาณ 50% ของพอร์ต ส่วนที่เหลือจะลงทุนในตั๋วแลกเงินธนาคารพาณิชย์ โดยกองทุน SCBGBANK 15 จะลงทุนในตั๋วแลกเงินธนาคารกรุงไทย ธนาคารนครหลวงไทย และธนาคารทิสโก้ ซึ่งคาดว่าจะให้ผลตอบแทนหลังหักค่าใช้จ่ายประมาณ 1.55% ต่อปี
สำหรับกองทุน SCBGBANK 16 จะลงทุนในตั๋วแลกเงินธนาคารไทยพาณิชย์ ธนาคารนครหลวงไทย และธนาคารกรุงไทย คาดว่าจะให้ผลตอบแทนหลังหักค่าใช้จ่ายประมาณ 1.70% ต่อปี
“กองทุนนี้เหมาะกับนักลงทุนที่ต้องการลงทุนระยะสั้นและมั่นคงสูง ได้รับผลตอบแทนมากกว่าการฝากเงินและไม่เสียภาษี ซึ่งสัปดาห์ที่ผ่านมาบริษัทออกกองทุนลักษณะดังกล่าวมียอดขายรวม 4,900ล้านบาท” นางโชติกา กล่าว
ด้าน บลจ.กสิกรไทย เปิดขายกองทุนเปิดเค ตราสารหนี้ 3 เดือน เอช (KFI3MH) วันที่ 28 ก.ย.4 ต.ค. 2553 อายุโครงการ 3 เดือน เน้นลงทุนในพันธบัตรรัฐบาลไทย และเงินฝากประจำ 3 เดือนของธนาคารเอมิเรตส์ เอ็นดีบี ประมาณการผลตอบแทน 1.65% ต่อปี